
Z A P I S N I K
4. sjednica Vijeća Mjesnog odbora Gajnice,
u Zagrebu,  23.08.2021. godine
s početkom u 19 sati



NAZOČNI ČLANOVI VIJEĆA:

Milan Vukelić, Alen Šukurica, Ivančica Tomečić, Lucija Rain, Bojan Tepšić, Mažda Hdagha, Željko Prašnički, Lidija Sarta, Ljiljana Kahlina

NENAZOČNI ČLANOVI VIJEĆA:

-

Predsjedava Lidija Sarta, predsjednica Vijeća.

Zapisnik vodi: Lidija Sarta.


Jednoglasno se prihvaća Zapisnik 3. sjednice MO Gajnice od 02.08.2021. 




	Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati.

	
Predsjednica predlaže dnevni red:

D N E V N I   R E D

Prijedlog zaključka o izmjeni Zaključka o osnivanju i izboru članova Mandatnog povjerenstva
Izvješće Mandatnog povjerenstva o prestanku mirovanja mandata članici Vijeća
Zaključci na temelju zahtjeva građana
	a) Betoniranje podloge za kontejnere za smeće
	b) Postavljanje lampe u parku kod klupica u Jovinovačkoj ulici
	c) Zamjena uspornika u ulici Karažnik (br. 22 i 24) te sanacija oštećenja na cesti na 		toj lokaciji radi smanjenja buke i vibracija
	d) Smanjenje brzine ulaska vozila iz ulice Dubravica (iz smjera Zelene magistrale) u 		ulicu Karažnik postavom uspornika
	e) Iscrtavanje zebre (na mjestu žute zebre) preko ulice Karažnik na lokaciji Karažnik 		3/Karažnik 
	f) Iscrtavanje zebre na križanju Gavanovačke i Gandhijeve ulice
	g) Prijedlog građana za uklanjanjem klupica u parku na lokaciji Peruanska 6-8 radi 		smanjenja buke
4. Korištenje prostora Mjesnog odbora - zahtjev Sportske škole
5.Uređenje prostorija Mjesnog odbora u Argentinskoj ulici
6. Sadnja drveća/bilja u Gajnicama
7. Uklanjanje oštećene rampe ispred MSG Gajnice
8. Uklanjanje rezerviranih parkirnih mjesta i oznake za rezervirana parkirna mjesta za OŠ Dragutin Domjanić u ulici Gajnice 12
9. Rješavanje parkiranja u Čileanskoj ulici
10. Prijedlog zaključka o predlaganju kandidata za člana školskog odbora
11. Prijedlog zaključka o podizanju Spomenika slovenskom pjesniku dr. Francu Prešernu - mišljenje na temelju čl. 86. Statuta Grada Zagreba
12. Pitanja i prijedlozi                     






TOČKA 1. Prijedlog zaključka o izmjeni Zaključka o osnivanju i izboru članova Mandatnog povjerenstva

Vijeće sa 8 glasova za i 1-nim suzdržanim glasom donosi 


Z A K LJ U Č A K

Vijeće Mjesnog odbora Gajnice donosi Zaključak o izmjeni Zaključka o osnivanju i izboru članova Mandatnog povjerenstva. U Zaključku o osnivanju i izboru članova Mandatnog povjerenstva bira se za predsjednika Mandatnog povjerenstva Milan Vukelić, dok Lucija Rain i Željko Prašnički ostaju članovi.















TOČKA 2. Izvješće Mandatnog povjerenstva o prestanku mirovanja mandata članici Vijeća


Z A K LJ U Č A K 

o Izvješću Mandatnog povjerenstva o prestanku mirovanja mandata članici Vijeća Mjesnog odbora Gajnice i prestanku obnašanja dužnosti zamjenika članice Vijeća


1. Prima se na znanje Izvješće Mandatnog povjerenstva o prestanku mirovanja mandata članici Vijeća Mjesnog odbora Gajnice i prestanku obnašanja dužnosti zamjenika članice Vijeća.

2. Dana 11. kolovoza 2021. prestaje mirovanje mandata zbog prestanka obnašanja nespojive dužnosti članici Vijeća Ljiljani Kahlina.
Dana 11. kolovoza 2021. Boško Šalamon prestaje obnašati dužnost zamjenika člana Vijeća.

3. Ovaj će zaključak biti objavljen na oglasnoj ploči u sjedištu Mjesnog odbora Gajnice.




TOČKA 3. Zaključci na temelju zahtjeva građana


Betoniranje/postavljanje podloge za kontejnere za smeće

Vijeće jednoglasno donosi

Z A K LJ U Č A K 

Vijeće Mjesnog odbora Gajnice osniva radnu grupu za rješavanje ovog problema koju će sačinjavati vijećnici Željko Prašnički i Alen Šukurica, a koji će Vijeće izvijestiti o detaljima ovog zahtjeva.
 



b) Postavljanje lampe u parku kod klupica u Jovinovačkoj ulici 

Vijeće jednoglasno donosi

Z A K LJ U Č A K 

Vijeće Mjesnog odbora Gajnice je suglasno sa zahtjevom građanina za postavljanjem usmjerene LED javne rasvjete (kako bi se spriječilo svjetlosno onečišćenje i kako ne bi bilo smetnja stanarima) u svrhu osvjetljenja parka s klupicama/igrališta na križanju Jovinovačke ulice i ulice Medpotoki, te se moli VGČ Podsused-Vrapče za postavljanje odgovarajuće rasvjete.





c) Zamjena uspornika u ulici Karažnik (br. 22 i 24) te sanacija oštećenja na cesti na toj lokaciji radi smanjenja buke i vibracija
 
Vijeće jednoglasno donosi

Z A K LJ U Č A K 

Vijeće Mjesnog odbora Gajnice je suglasno sa zahtjevom građanina za zamjenom postojećih uspornika u ulici Karažnik 22-24 radi oštećenja predmetnih uspornika. Od VGČ Podsused-Vrapče Moli se zamjena postojećih uspornika postavljanjem uzdignute plohe odnosno one vrste uspornika koja izaziva najmanje buke i vibracija. Također se u sklopu izmjene uspornika moli za sanaciju oštećenja na cesti u neposrednoj blizini uspornika od nadležnog ureda.



d) Smanjenje brzine ulaska vozila iz ulice Dubravica (iz smjera Zelene magistrale) u 		ulicu Karažnik postavom uspornika
 
Vijeće jednoglasno donosi

Z A K LJ U Č A K 

Vijeće Mjesnog odbora Gajnice od Radnog tijela za promet VGČ Podsused-Vrapče traži rješenje o načinu smanjenja brzine (postavljanju uspornika) pri ulasku vozila iz ulice Dubravica u ulicu Karažnik prema zahtjevu građanina.




e) Iscrtavanje zebre (na mjestu žute zebre) preko ulice Karažnik na lokaciji Karažnik 		3/Karažnik 

Vijeće jednoglasno donosi

Z A K LJ U Č A K 

Vijeće Mjesnog odbora Gajnice od VGČ Podsused-Vrapče traži iscrtavanje zebre na lokaciji Karažnik 3 (preko postojeće privremene žute zebre koja je izblijedila), radi prelaska ulice Karažnik u smjeru jug-sjever, a  kako bi se sigurno mogla prijeći cesta preko ulice Karažnik.




f) Iscrtavanje zebre na križanju Gavanovačke i Gandhijeve ulice

Vijeće jednoglasno donosi

Z A K LJ U Č A K 

Vijeće Mjesnog odbora Gajnice od VGČ Podsused-Vrapče traži iscrtavanje zebri na lokaciji Gavanovačke i Gandhijeve ulice prema predloženom nacrtu od strane građanina čim prije radi početka školske godine u svrhu povećanja sigurnosti djece i ostalih sudionika u prometu.
g) Prijedlog građana za uklanjanjem klupica u parku na lokaciji Peruanska 6-8 radi 		smanjenja buke

Vijeće jednoglasno donosi

Z A K LJ U Č A K 

Vijeće mjesnog odbora Gajnice nakon razmatranja i posjeta predmetnoj lokaciji utvrđuje da se klupice nalaze uz nogostup pored stupa javne rasvjete, te je mišljenja da se ne može udovoljiti zahtjevu građanke za uklanjanjem klupica.





TOČKA 4. Korištenje prostora Mjesnog odbora - zahtjev Sportske škole

Vijeće jednoglasno donosi

Z A K LJ U Č A K 

Vijeće Mjesnog odbora Gajnice je suglasno sa zahtjevom Sportske škole za korištenjem velike dvorane u MSG Ulica kerestinečkih žrtava 31 dva puta tjedno u slobodnim terminima prema rasporedu korištenja dvorane i to srijedom od 17-18 h i petkom od 18-19 h do kraja tekućega razdoblja tj. do kraja 01/2022. s napomenom da postoji mogućnost promjene uvjeta korištenja prostora u nadolazećem razdoblju u 2022. godini.





TOČKA 5. Uređenje prostorija Mjesnog odbora u Argentinskoj ulici

Vijeće jednoglasno donosi

Z A K LJ U Č A K 

Vijeće Mjesnog odbora Gajnice je suglasno sa zahtjevom Glazbene škole I. Zajca da o svom trošku uredi dvije prostorije koje koriste kao učionice u skladu sa Zahtjevom. Od nadležnog ureda moli se odobrenje koje će se uputiti školi uz napomenu da postoji mogućnost promjene uvjeta korištenja prostora Mjesnog odbora u narednom razdoblju tj. u 2022. godini, a sve kako bi škola mogla donijeti ispravnu odluku vezano za tu investiciju.










TOČKA 6. Sadnja drveća/bilja u Gajnicama

Vijeće jednoglasno donosi

Z A K LJ U Č A K 

Vijeće Mjesnog odbora Gajnice nadležnu službu moli za sadnju odgovarajućeg drveća/bilja (osim drveća sa slatkim plodovima koja privlače ose i pčele i bilja/drveća koje uzrokuje alergije) na lokacijama označenima na priloženim fotografijama u svrhu dodatnog ozelenjavanja područja Gajnica, smanjenja mikrolokacijske temperature u ljetnim mjesecima, stvaranju hladovine na mjestu parkirališta te smanjenju buke u naselju koju uzrokuje promet s Aleje Bologne.




TOČKA 7. Uklanjanje oštećene rampe ispred MSG Gajnice

Vijeće jednoglasno donosi

Z A K LJ U Č A K 

Vijeće Mjesnog odbora Gajnice suglasno je s trajnim uklanjanjem oštećene zapadne rampe za parking ispred objekta na lokaciji Mjesne samouprave Gajnice u Ulici kerestinečkih žrtava 31, te je suglasno sa zamolbom ravnateljice OŠ grofa Janka Draškovića da se funkcionalna istočna rampa za parking premjesti i dodijeli OŠ grofa Janka Draškovića. 




Vijeće jednoglasno donosi

Z A K LJ U Č A K 

Vijeće Mjesnog odbora Gajnice od VGČ Podsused-Vrapče traži postavljanje vertikalne oznake na parkiralištu Mjesne samouprave Gajnice u Ulici kerestinečkih žrtava 31 kojom se označava da je parkiralište rezervirano za korisnike prostora Mjesne samouprave Gajnice. 




TOČKA 8. Uklanjanje rezerviranih parkirnih mjesta i oznake za rezervirana parkirna mjesta za OŠ Dragutin Domjanić u ulici Gajnice 12

Vijeće jednoglasno donosi

Z A K LJ U Č A K 

Vijeće Mjesnog odbora Gajnice od VGČ Podsused-Vrapče traži ukidanje rezerviranih parkirnih mjesta za korisnike OŠ Dragutina Domjanića te uklanjanje vertikalne oznake na istoj lokaciji jer je škola dobila novi parking, a svrhu osiguranja većeg broja parkirnih mjesta za stanare.


TOČKA 9. Rješavanje parkiranja u Čileanskoj ulici

Vijeće jednoglasno donosi

Z A K LJ U Č A K 

Vijeće Mjesnog odbora Gajnice traži od VGČ Podsused-Vrapče rješavanje problema parkiranja u Čileanskoj ulici 1, na parkiralištu koje se nalazi okomito na kč.br. 1 i proteže se u smjeru istok-zapad, na način da se ulica u kojoj se nalazi parkiralište iz dvosmjerne ulice pretvori u jednosmjernu ulicu iz pravca istoka u smjeru zapada, te da se uz sjeverni i južni rubnik iscrtaju kosa parkirna mjesta (pod kutom od otprilike 60 º) čime bi se dobio veći broj parkirališnih mjesta.





TOČKA 10. Prijedlog zaključka o predlaganju kandidata za člana školskog odbora

Vijeće jednoglasno donosi

Z A K LJ U Č A K 

Vijeće Mjesnog odbora Gajnice kao predstavnika MO Gajnice u školskom odboru OŠ Dragutina Domjanića predlaže vijećnicu Ljiljanu Kahlinu.





TOČKA 11. Prijedlog zaključka o podizanju Spomenika slovenskom pjesniku dr. Francu Prešernu - mišljenje na temelju čl. 86. Statuta Grada Zagreba


Vijeće glasuje pozitivno s većinom od 6 glasova “za” i 3 glasa “protiv”


Z A K LJ U Č A K 

Vijeće Mjesnog odbora Gajnice daje pozitivno mišljenje o usvajanju Prijedloga zaključka o podizanju spomenika dr. Francu Prešernu.












[bookmark: _GoBack]TOČKA 12. Pitanja i prijedlozi članova Vijeća:


Vijećnica Iva Tomečić prezentira problem i prijedlog rješenja u ulici Sigetje 12., stoga vijeće jednoglasno donosi 


Z A K LJ U Č A K 

Vijeće Mjesnog odbora Gajnice suglasno je s prijedlogom rješenja stanara u ulici Sigetje 12 i od VGČ Podsused-Vrapče traži da se, prema slici i oznakama na prijedlogu;

Iscrtaju parkirna mjesta bijelom bojom
Na dva mjesta, prema prijedlogu, saniraju oštećenja asfalta
Žutom bojom označi mjesto na kojemu je zabranjeno parkiranje zbog nesmetanog pristupa vozilima hitnih službi
Podizanje rubnjaka uz travnatu površinu



	Član Vijeća
	Kratak sadržaj pitanja ili prijedloga

	Lucija Rain








Željko Prašnički
	Predlaže rješavanje problematike nedostatka nadstrešnice na autobusnoj stanici na adresi Čileanska 7, gdje prometuje autobusna linija 121.


Potrebno je provjeriti ima li caffe bar Đana u ulici Gajnice dozvolu za terasu kojom zauzima parkirna mjesta.


Dostavit će prijedlog za rušenje stabla.




Dovršeno u 20.30 sati.

KLASA: 026-02/21-002/215
URBROJ: 251-06-11-13-21-2
Zagreb, 23. kolovoza 2021.


Zapisnik sastavila: 							        Predsjednica
Lidija Sarta								Vijeća Mjesnog odbora				          
									     Lidija Sarta, v.r.  

